[{"text_idx": "#000000", "text": "Amerika Asocio de Instruistoj de Esperanto"}, {"text_idx": "#000001", "text": "Semajnfina Esperanto-kunveno kaj kurso okazos en sudorienta Usono aprilo 20-22"}, {"text_idx": "#000002", "text": "Esperanto-kunveno kun kurso por progresantoj (instruata de Bill Maxey) okazos en okcidenta Norda Karolino de la 20-a g\u0302is la 22-a de aprilo 2018. La kosto estos $180 inkluzive lerniloj, mang\u0302oj, kaj log\u0302ado en domo au\u0306 grupa dormejo. Se vi preferas, estas kelkaj hoteloj ne tre for de la loko."}, {"text_idx": "#000005", "text": "La landa kongreso de Esperanto-USA kaj de Kanada Esperanto-Asocio okazos de la 13-a g\u0302is la 16-a de julio c\u0302e Seattle Pacific University en Seatlo, Vas\u0302ingtono, en nordokcidenta Usono. Pli da informo troveblas c\u0302i tie en la angla kaj c\u0302i tie en Esperanto."}, {"text_idx": "#000014", "text": "Stipendia helpo haveblas por plentempaj studentoj kaj instruistoj, kaj ankau\u0306 log\u0302antoj en latinamerikaj landoj. Sendu demandojn al la administranto."}, {"text_idx": "#000015", "text": "C\u0302i jare lernantoj povas elekti inter tri kursoj:"}, {"text_idx": "#000017", "text": "Nun havebla: nova eldono de la lernolibro de Richardson"}, {"text_idx": "#000019", "text": "La kosto estas $9.00 por bros\u0302urita versio, au\u0306 $2.99 por elektronika. La elektronika legeblas sur la Amazona librolegilo \u201cKindle\u201d kaj ankau\u0306 sur inteligenta pos\u0302telefono (ekzemple Apple, Android), tabula komputilo (iPad kaj simila), au\u0306 sur Vindoza au\u0306 Makintos\u0302a komputilo pere de senpaga Kindle-\u201capp\u201d (programo)."}, {"text_idx": "#000020", "text": "Grava aldono en la nova versio de la libro estas utila indekso. Indekso por la malnova eldono haveblas c\u0302i tie, sed utilas havi la indekson en la libro mem. Aliaj s\u0302ang\u0302oj inkluzivas pli mallongan enkondukon kaj pli da bildoj. La kerno de la libro \u2014 la lecionoj, krestomatio, kaj vortareto \u2014 restas la sama. Se oni jam havas la malnovan eldonon, ne vere necesas akiri la novan."}, {"text_idx": "#000021", "text": "Artikolo anglalingva pri kresko de Esperanto pere de la reto"}, {"text_idx": "#000022", "text": "Interesa artikolo (legebla c\u0302i tie) pri la kresko de Esperanto pere de la reto aperis en The Verge (\u201cLa Sojlo\u201d), anglalingva retejo pri teknokologio kaj g\u0302ia influo sur arto kaj kulturo."}, {"text_idx": "#000023", "text": "La nomo de la artikolo aperas kaj en Esperanto kaj la angla: \u201cKonstrui Pli Bonan Lingvon (To Build a Better Language)\u201d kaj havas la subtitolon \u201cHow an artificial language from 1887 is finding new life online\u201d (\u201cKiel artefarita lingvo el 1887 trovadas novan vivon surrete\u201d)."}, {"text_idx": "#000024", "text": "Kvankam ne perfekta \u2014 g\u0302i ekzemple sugestas, ke Esperanto similas al komputila lingvo kia C++ au\u0306 HTML kaj fus\u0302e sugestas, ke \u201cnaturaj\u201d lingvoj neniam havas regulajan gramatikajn regulojn \u2014 g\u0302i tute ne estas malbonega."}, {"text_idx": "#000025", "text": "Rilate instruadon, la artikolo mencias la retejon Lernu! kaj la lastatempe aperinta kurso pri Esperanto en la retejo Duolingo."}, {"text_idx": "#000027", "text": "La retejo de la Esperanto-grupo en Sidney, Brita Kolombio, Kanado havas bonan, simplan aspekton. Por viziti g\u0302in, klaku c\u0302i tie. La retejo estas en la angla."}, {"text_idx": "#000028", "text": "Lastatempaj statistikoj pri Esperanto-lernado kaj uzado pere de la reto"}, {"text_idx": "#000029", "text": "Lau\u0306 raporto de Lu Wunsch-Rolshoven de la Germana Esperanto-Asocio, en la lingvolerna retejo registrig\u0302is 200 000 lernantoj por la Esperanto-kurso. C\u0302iutage pli ol mil novaj eklernantoj komencas la kurson kaj 150 finas. G\u0302is nun la kurso celas sole lernantojn kiuj regas la anglan."}, {"text_idx": "#000030", "text": "La retejon Lernu.net, kie trovig\u0302as gamo de Esperanto-kursoj en multaj lingvoj, vizitis pli ol 180 000 homoj dum oktobro 2015 (la plej lasta plena monato)."}, {"text_idx": "#000032", "text": "La estraro de Internacia Ligo de Esperantistaj Instruistoj raportis meze de oktobro pri la lastatempa agado de la ILEI c\u0302i tie (ligo al doziero PDF-a)."}, {"text_idx": "#000033", "text": "La raporto traktas inter aliaj tempoj la 48-an Konferencon de ILEI en Belgio (138 partoprenantoj el 30 landoj) kaj la elekton dum la Konferenco de nova Estraro kaj Internacia Ekzamena Komisiono."}, {"text_idx": "#000043", "text": "La 48-a konferenco de Internacia Ligo de Esperantistaj Instruistoj (ILEI) okazos en Oostende, Belgio, de la 17-a g\u0302is 25-a de julio 2015. Skiza programo nun haveblas c\u0302e c\u0302i tiu ligo (ligas al PDF-dosiero)."}, {"text_idx": "#000047", "text": "Internacia Ligo de Esperantistaj Instruistoj"}, {"text_idx": "#000048", "text": "Semajnfina Esperanto-kunveno kaj kurso okazos en sudorienta Usono aprilo 20-22\n2018 Usona-Kanada Landa Kongreso okazos en Seatlo July 13-16\nNASK denove en Raleigh de la 3-a g\u0302is la 12-a de julio 2018\nNun havebla: nova eldono de la lernolibro de Richardson\nArtikolo anglalingva pri kresko de Esperanto pere de la reto"}, {"text_idx": "#000049", "text": "Recent CommentsVladimir on Nekrologo: Mary Napolitan"}]